ORDE do 2 de xuño de 2005 pola que se resolve o concurso público convocado na Orde do 17 de febreiro de 2005 (Diario Oficial de Galicia do 24 de febreiro), para a adxudicación de dúas bolsas para realizar estudos relacionados coa Unión Europea no Colexio de Europa (Bruxes e Natolín) durante o curso académico 2005-2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/06/2005

Por Orde do 17 de febreiro de 2005 (DOG do 24 de febreiro) convocáronse dúas bolsas para realizar estudos de especialización en temas relacionados coa Unión Europea e o proceso de integración europeo, unha para o Colexio de Europa con sede en Bruxes (Bélxica) e outra para Natolín (Polonia).
Na súa virtude, de acordo coa proposta elaborada pola Comisión de Selección e unha vez que o Colexio de Europa confirmou a admisión dun dos candidatos propostos,
DISPOÑO:
Artigo 1º
Concederlle a Juan Salvador Pastoriza Vázquez unha bolsa para realizar estudos de especialización en temas relacionados coa Unión Europea e o proceso de integración europeo, no Colexio de Europa con sede en Bruxes (Bélxica).
Artigo 2º
Nomear candidato suplente a Javier Fernández González, para o Colexio de Europa con sede en Bruxes (Bélxica).
Artigo 3º
Deixar deserta, por non haber candidatos, unha bolsa para realizar estudos de especialización en temas relacionados coa Unión Europea e o proceso de integración europeo, no Colexio de Europa con sede en Natolín (Polonia).
Artigo 4º
Denegarlles a axuda aos solicitantes que se relacionan a continuación polas causas que se sinalan:
a) Por non axustarse ás bases da convocatoria (artigo 3º, alínea c):
García Rodríguez, Guzmán.
Iglesias Rodríguez, María Rosa.
Díaz Rodríguez, Marta.
Fernández Soutullo, Diana.
b) Por non achegar a documentación requirida:
Longueira Leira, Tamara María.
Artigo 5º
O importe da bolsa concedida ascende a un total de 19.000 euros, destinados a:
a) 16.000 euros, ao pagamento das taxas e estadía que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes, unha vez que este comunique o seu importe.
b) A cantidade restante, 3.000 euros, ingresaráselle ao bolseiro nun só pagamento, en concepto de axuda institucional para gastos de desprazamento e seguro combinado de accidentes, unha vez se recibise na Dirección Xeral de Universidades a certificación da súa incorporación.
Artigo 6º
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, a partir do día seguinte ao da publicación no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta orden entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de xuño de 2005.
Celso Currás Fernández
Conselleiro de Educación e Ordenación
Universitaria
CONSELLERÍA DE XUSTIZA, INTERIOR E ADMINISTRACIÓN
LOCAL